CELEX: 52010SC0743
Language: bg
Date: 2010-06-15
Title: Предложение за решение на Съвета относно наличието на прекомерен дефицит в Дания

BG
BG    BG
 ---pagebreak---     ЕВРОПЕЙСКА КОМИСИЯ
                               Брюксел, 15.6.2010
                               SEC(2010) 743 окончателен
                   Предложение за
               РЕШЕНИЕ НА СЪВЕТА
   относно наличието на прекомерен дефицит в Дания
BG                                                       BG
 ---pagebreak---                                 ОБЯСНИТЕЛЕН МЕМОРАНДУМ
   1.      ПРИЛАГАНЕ НА ПАКТА ЗА СТАБИЛНОСТ И РАСТЕЖ В НАСТОЯЩИТЕ УСЛОВИЯ НА
           КРИЗА
   Много държави в ЕС понастоящем отчитат дефицити на консолидирания държавен
   бюджет, които надвишават посочената в Договора референтна стойност от 3 % от БВП.
   Често голямото нарастване на дефицита, както и на равнището на дълга, трябва да се
   разглежда в контекста на безпрецедентната световна финансова криза и икономическия
   спад през 2008—2009 г. Влияние оказват редица фактори. Първо, икономическият спад
   води до намаляване на данъчните приходи и до повишаване на социалните разходи
   (напр. за обезщетения при безработица). Второ, осъзнавайки важната роля на
   бюджетната политика при настоящите извънредни икономически условия, в своя
   Европейски план за икономическо възстановяване (ЕПИВ) от ноември 2008 г., одобрен
   от Европейския съвет през декември, Комисията призова за фискални стимули. В плана
   се предвижда стимулите да бъдат своевременни, целенасочени, с временен характер и
   съобразени с устойчивостта на публичните финанси и с конкурентоспособността в
   отделните държави-членки, както и да бъдат преустановени, след като икономическите
   условия се подобрят. И накрая, редица държави предприеха мерки за стабилизиране на
   финансовия сектор, някои от които оказаха влияние върху дълговата позиция или
   пораждат риск от по-висок дефицит и дълг в бъдеще, въпреки че някои от разходите в
   рамките на правителствената подкрепа биха могли да бъдат компенсирани на по-късен
   етап.
   Съгласно Пакта за стабилност и растеж от Комисията се изисква да започне
   процедурата при прекомерен дефицит (ППД), когато бюджетният дефицит на дадена
   държава-членка надвиши референтната стойност от 3 % от БВП. Измененията на Пакта
   за стабилност и растеж от 2005 г. имаха за цел да се гарантира по-специално, че
   икономическите и бюджетните условия са изцяло взети предвид на всеки етап от ППД.
   Така Пактът за стабилност и растеж осигурява рамката, подкрепяща държавните
   политики за бързо възстановяване на стабилното състояние на бюджета, като се отчита
   икономическата ситуация и по този начин се осигурява дългосрочна устойчивост на
   публичните финанси.
   2.      ПРЕДХОДНИ ЕТАПИ ОТ ПРОЦЕДУРАТА ПРИ ПРЕКОМЕРЕН ДЕФИЦИТ
   Процедурата при прекомерен дефицит (ППД) е определена в член 126 от Договора за
   функционирането на Европейския съюз. Тази процедура е допълнително уточнена в
   Регламент (ЕО) № 1467/97 на Съвета за определяне и изясняване на прилагането на
   процедурата при прекомерен дефицит1, който е част от Пакта за стабилност и растеж.
   Съгласно член 126, параграф 2 от Договора Комисията трябва да следи за спазването на
   бюджетната дисциплина въз основа на два критерия, а именно: a) дали съотношението
   на планирания или действителния държавен дефицит спрямо брутния вътрешен
   1
          OВ L 209, 2.8.1997 г., стp. 6. В доклада са взети предвид и одобрените от Съвета ЕКОФИН на
          10 ноември 2009 г. „Подробни указания за изпълнението на Пакта за стабилност и растеж и
          насоки относно формата и съдържанието на програмите за стабилност и конвергентните
          програми“, които са достъпни на http://ec.europa.eu/economy_finance/sgp/legal_texts/index_en.htm.
BG                                                    2                                                     BG
 ---pagebreak---    продукт (БВП) надвишава референтната стойност от 3 % (освен ако съотношението е
   намаляло съществено и трайно и е достигнало ниво, близко до референтната стойност;
   или превишението е само извънредно и временно и съотношението остава близо до
   референтната стойност); и б) дали съотношението на държавния дълг спрямо БВП
   надвишава референтната стойност от 60 % (освен ако съотношението намалява в
   достатъчна степен и се приближава към референтната стойност със задоволителен
   темп).
   В член 126, параграф 3 се посочва, че ако държава-членка не изпълнява изискванията
   по единия или по двата критерия, Комисията трябва да изготви доклад. В доклада също
   трябва да се „вземе предвид дали държавният дефицит надвишава държавните
   инвестиционни разходи, както и всички останали съответни фактори, включително
   средносрочното икономическо и бюджетно състояние на държавата-членка“.
   Въз основа на данните, предоставени от датските компетентни органи през април
   2010 г.2, и на прогнозата на службите на Комисията от пролетта на 2010 г., на 12 май
   2010 г. Комисията прие доклад за Дания съгласно член 126, параграф 33.
   Впоследствие, на 27 май 2010 г., съгласно член 126, параграф 4, Икономическият и
   финансов комитет излезе със становище относно доклада на Комисията.
   3.       НАЛИЧИЕ НА ПРЕКОМЕРЕН ДЕФИЦИТ
   Съгласно данните, предоставени през април 2010 г. от датските власти, дефицитът на
   консолидирания държавен бюджет на Дания се очаква да достигне 5,4 % от БВП през
   2010 г., надвишавайки по този начин референтната стойност от 3 % от БВП. В доклада
   на Комисията в съответствие с член 126, параграф 3 се посочва, че планираният
   дефицит не е бил близо до референтната стойност от 3 % от БВП, но планираното
   превишение на референтната стойност би могло да бъде определено като извънредно
   по смисъла на Договора и на Пакта за стабилност и растеж. По-специално то е
   вследствие на силен спад в икономиката по смисъла на Договора и на Пакта за
   стабилност и растеж. Според прогнозaтa на службите на Комисията от пролетта на
   2010 г. се предвижда реалният БВП в Дания да се възстанови на равнище 1,6 % през
   2010 г. след рязкото свиване в размер на 4,9 % през 2009 г. Рецесията през 2009 г.
   отразяваше резкия спад в частното потребление, инвестициите и износа вследствие на
   финансовата криза и на глобалната рецесия, и особено спада в търсенето от страна на
   основните търговски партньори (Германия, Обединеното кралство, Швеция и
   Норвегия). Дефицитът през 2010 г. се дължи както на забавянето на икономическия
   растеж, така и на мерките за стимулиране на икономиката, предприети от датските
   власти в съответствие с ЕПИВ. Планираното превишение над референтната стойност
   обаче не може да се счита за временно. Според прогнозите на службите на Комисията
   от пролетта на 2010 г. дефицитът ще спадне на 4,9 % oт БВП през 2011 г., при условие
   2
          Съгласно Регламент (ЕО) № 479/2009 на Съвета държавите-членки трябва да докладват два пъти
          годишно на Комисията за планираните и действителните равнища на своя държавен дефицит и
          държавен дълг. Последното уведомление от страна на Дания се намира на следния адрес в
          Интернет:
          http://epp.eurostat.ec.europa.eu/portal/page/portal/government_finance_statistics/excessive_deficit/edp_
          notification_tables.
   3
          Всички документи, свързани с ППД за Дания, могат да бъдат намерени на следния уебсайт:
          http://ec.europa.eu/economy_finance/sgp/deficit/countries/index_en.htm.
BG                                                       3                                                         BG
 ---pagebreak---    че политиката остане непроменена4 . Заложеният в Договора критерий за дефицита не е
   изпълнен.
   Според данните, предоставени от датските власти през април 2010 г., консолидираният
   брутен държавен дълг остава под референтната стойност от 60 % от БВП, като за
   2010 г. е в размер на 45,1 % от БВП. В прогнозата на службите на Комисията от
   пролетта на 2010 г. се предвижда съотношението на дълга да бъде в размер на 46 % oт
   БВП през 2010 г. и да нарасне на 49,5 % oт БВП през 2011 г., но да остане под
   референтната стойност от 60 % от БВП. Заложеният в Договора критерий за дълга е
   изпълнен.
   В съответствие с разпоредбите на Договора и на Пакта за стабилност и растеж
   Комисията разгледа в доклада си и други „значими фактори“. Съгласно Пакта за
   стабилност и растеж тези фактори могат да се вземат предвид при етапите, водещи до
   вземане на решение за наличието на прекомерен дефицит, само ако дефицитът
   изпълнява двойното условие — да бъде близо до референтната стойност и
   превишението над референтната стойност да бъде временно. В случая с Дания
   двойното условие не е изпълнено. Разгледани поотделно съответните фактори в този
   случай като цяло изглеждат относително благоприятни.
   Становището на Икономическия и финансов комитет в съответствие с член 126,
   параграф 4 от Договора съответства на оценката в доклада на Комисията съгласно
   член 126, параграф 3.
   Комисията, като взе предвид доклада си съгласно член 126, параграф 3 и становището
   на Икономическия и финансов комитет съгласно член 126, параграф 4, е на мнение, че в
   Дания съществува прекомерен дефицит. Това становище, прието от Комисията на
   [15 юни 2010 г.], се изпраща с настоящото до Съвета съгласно член 126, параграф 5.
   Комисията препоръчва Съветът да вземе съответното решение в съответствие с
   член 126, параграф 6. Освен това Комисията представя на Съвета препоръка за
   препоръка на Съвета, която следва да бъде отправена до Дания, с оглед на
   прекратяването на съществуващия прекомерен дефицит съгласно член 126, параграф 7.
   4.       ПРЕПОРЪКА ЗА ПРЕКРАТЯВАНЕ НА ПРЕКОМЕРНИЯ ДЕФИЦИТ
   Съгласно член 3, параграф 4 от Регламент (ЕО) № 1467/97 на Съвета, в препоръката на
   Съвета по член 126, параграф 7 трябва да се определи срок, не по-дълъг от шест месеца,
   за предприемане на ефективни действия от съответната държава-членка, както и срок за
   коригиране на прекомерния дефицит, „който следва да бъде ликвидиран в годината,
   следваща годината на неговото установяване, освен ако са налице особени
   обстоятелства“. Съгласно член 2, параграф 6 от регламента, при определянето дали са
   налице особени обстоятелства следва да бъдат взети под внимание „значимите
   фактори“, посочени в доклада на Комисията по член 126, параграф 3 от Договора. В
   член 3, параграф 4 от регламента се посочва, че Съветът следва да препоръча на
   държавата-членка да постигне „целевия показател от минимално годишно подобрение
   от поне 0,5 % от БВП в структурния баланс с изчистени еднократни и временни мерки,
   4
          В прогнозата, основаваща се на допускането, че политиката ще остане непроменена, се отчита
          (частичното) оттегляне на мерките с извънреден характер, свързани с кризата.
BG                                                  4                                                BG
 ---pagebreak---    за да се гарантира коригирането на прекомерния дефицит в рамките на срока,
   определен в препоръката“.
   По отношение на Дания се смята, че са налице особени обстоятелства, които са от
   значение за по-голямата гъвкавост в прилагането на ППД, въведена с реформата на
   Пакта за стабилност и растеж от 2005 г. Рецесията през 2009 г. отразяваше по-
   специално резкия спад в частното потребление, инвестициите и износа вследствие на
   финансовата криза и на глобалната рецесия, и особено спада в търсенето от страна на
   основните търговски партньори (Германия, Обединеното кралство, Швеция и
   Норвегия). Дефицитът през 2010 г. се дължи както на забавянето на икономическия
   растеж, така и на мерките за стимулиране на икономиката, предприети от датските
   власти в съответствие с ЕПИВ.
   На този фон е целесъобразно да се очаква коригиране на прекомерния дефицит в
   средносрочен план, със срок за извършване на корекцията до 2013 г. Осъзнавайки, че
   състоянието на бюджета на Дания през 2010 г. се дължи на антикризисни мерки в
   размер на 2,2 % от БВП през 2009 г. и 1,3 % през 2010 г., които представляват
   адекватен отговор на икономическия спад и които са в съответствие с Европейския
   план за икономическо възстановяване, както и на свободното действие на
   автоматичните стабилизатори, датските власти следва да приложат фискалните мерки
   през 2010 г., както е предвидено. По-специално, с оглед на липсата на съществени
   икономически дисбаланси, за постигането на надеждна и устойчива корекция датските
   власти ще трябва да осигурят средногодишна структурна бюджетна корекция в размер
   на ½ % от БВП през периода 2011—2013 г. и да конкретизират мерките, необходими за
   постигане на корекцията на прекомерния дефицит до 2013 г., ако цикличните условия
   позволяват това, както и да ускорят намаляването на дефицита, ако икономическите
   или бюджетните условия се окажат по-благоприятни, отколкото се очаква в момента.
   Във връзка със засиления надзор в рамките на ППД, който изглежда необходим с оглед
   на срока за коригиране на прекомерния дефицит, се изисква редовно и навременно
   проследяване на напредъка, постигнат по прилагането на стратегията за фискална
   консолидация, насочена към коригиране на прекомерния дефицит. В този контекст в
   актуализациите на конвергентната програма на Дания, които ще бъдат изготвени между
   2010 г. и 2013 г., би било полезно да бъде включена отделна глава, посветена на този
   въпрос.
BG                                           5                                          BG
 ---pagebreak---                 Сравнение на основни макроикономически и бюджетни прогнози
                                                                      2007 г.    2008 г.   2009 г.   2010 г.   2011 г.  2012 г.    2013 г.
                                                                                                                         няма       няма
                Реален БВП                     КОМ пролет 2010 г.       1,7       -0,9      -4,9       1,6       1,8
                                                                                                                         данни     данни
               (промяна в %)                                           няма
                                              КП февруари 2010 г.                 -0,9      -4,3       1,3       1,6       2,0       2,3
                                                                      данни
                                                                                                                         няма       няма
       Разлика между фактическия и            КОМ пролет 2010 г.²       2,6        0,2      -5,1      -3,9      -2,7
                                                                                                                         данни     данни
            потенциалния БВП1
                                                                       няма
         (% от потенциалния БВП)              КП февруари 2010 г.³                 0,3      -4,5      -3,9      -3,1      -2,0       -0,9
                                                                      данни
                                                                                                                         няма       няма
   Салдо на консолидирания държавен            КОМ пролет 2010 г.       4,8        3,4      -2,7      -5,5      -4,9
                                                                                                                         данни     данни
                  бюджет
                (% от БВП)                                             няма
                                              КП февруари 2010 г.                  3,4      -2,9      -5,3      -4,1      -3,1       -1,8
                                                                      данни
                                                                                                                         няма       няма
                                               КОМ пролет 2010 г.       6,3        4,8      -0,7      -3,4      -2,7
              Първично салдо                                                                                             данни     данни
                (% от БВП)                                             няма
                                              КП февруари 2010 г.                  4,8      -1,3      -3,7      -2,3      -1,2       0,3
                                                                      данни
                                                                                                                         няма       няма
     Салдо, коригирано спрямо фазата           КОМ пролет 2010 г.       3,1        3,3       0,6      -3,0      -3,1
                                                                                                                         данни     данни
         на икономическия цикъл1
                (% от БВП)                                             няма
                                              КП февруари 2010 г.                  3,2       0,0      -2,8      -2,1      -1,7       -1,1
                                                                      данни
                                                                                                                         няма       няма
                                               КОМ пролет 2010 г.       3,1        3,3       0,6      -2,7      -3,1
            Структурно салдо4                                                                                            данни     данни
                (% от БВП)                                             няма
                                              КП февруари 2010 г.                  3,2       1,4      -1,1      -1,0      -0,8       -0,3
                                                                      данни
                                               КОМ пролет 2010 г.                                                        няма       няма
           Брутен държавен дълг                                        27,4       34,2      41,6      46,0      49,5
                                                                                                                         данни     данни
                (% от БВП)                                             няма
                                              КП февруари 2010 г.                 33,4      38,5      41,8      46,2      48,3      48,1
                                                                      данни
   Забележки:
   1
      Разликата между фактическия и потенциалния БВП и коригирани спрямо фазата на икономическия цикъл салда от
   програмите, както са преизчислени от службите на Комисията въз основа на информацията в тях.
   2
     Въз основа на оценката за потенциален растеж от съответно 1,4 %, 0,6 %, 0,5 % и 0,9 % в периода 2008—2011 г.
   3 Въз основа на оценката за потенциален растеж от съответно 1,4 %, 0,6 %, 0,5 % и 0,9 % в периода 2008-2011 г.
   4
     Салдо, коригирано спрямо фазата на икономическия цикъл, с изключение на еднократните и други временни мерки.
   Еднократните и другите временни мерки са 1,4 % oт БВП през 2009 г., 1,7 % през 2010 г., 1,1 % през 2011 г., 0,9 % през 2012 г.,
   0,8 % през 2013 г. и 0,0 % през 2015 г., всички водещи до намаляване на дефицита според последната програма, и 0,2 % oт БВП
   през 2010 г. (водещи до намаляване на дефицита) според прогнозата на службите на Комисията от пролетта на 2010 г. Поради
   разликите в методиката, посочените в програмата еднократни мерки не се определят като еднократни съгласно определението
   на службите на Комисията. Ако се използва това определение, еднократните мерки ще водят до намаляване на дефицита в
   размер на 0,2 % от БВП през 2010 г. и ще са равни на нула през останалите години.
   Източник:
   Конвергентна програма (КП); Прогнози на службите на Комисията от пролетта на 2010 г. (КОМ); изчисления на службите
   на Комисията.
BG                                                                 6                                                                  BG
 ---pagebreak---                                             Предложение за
                                         РЕШЕНИЕ НА СЪВЕТА
                     относно наличието на прекомерен дефицит в Дания
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално
   член 126, параграф 6 от него,
   като взе предвид предложението на Европейската комисия,
   като взе предвид изказаните съображения от страна на Дания,
   като има предвид, че:
   (1)    Съгласно член 126 от Договора за функционирането на Европейския съюз
          държавите-членки трябва да избягват прекомерния държавен дефицит.
   (2)    Пактът за стабилност и растеж се основава на целта за осигуряване на стабилни
          публични финанси като средство за укрепване на предпоставките за ценова
          стабилност и висок и устойчив растеж, водещ до създаване на трудова заетост.
   (3)    Процедурата при прекомерен дефицит (ППД) съгласно член 126 от Договора,
          уточнена в Регламент (EО) № 1467/97 на Съвета за определяне и изясняване на
          прилагането на процедурата при прекомерен дефицит5, който е част от Пакта за
          стабилност и растеж, предвижда, че за наличието на прекомерен дефицит трябва
          да се вземе решение. Протоколът относно процедурата при прекомерен дефицит,
          приложен към Договора, определя допълнителни разпоредби, свързани с
          прилагането на процедурата при прекомерен дефицит. С Регламент (EО)
          № 479/2009 на Съвета6 се определят подробни правила и дефиниции за
          прилагането на разпоредбите от горепосочения протокол.
   (4)    Реформата на Пакта за стабилност и растеж от 2005 г. имаше за цел да се
          увеличи ефективността му и да се заздрави икономическата му основа, както и
          да се запази устойчивостта на публичните финанси в дългосрочен план. По-
          специално, тя имаше за цел да гарантира, че икономическите и бюджетните
          условия са взети предвид изцяло на всеки етап от ППД. По този начин Пактът за
          стабилност и растеж осигурява рамката на държавните политики за бързо
   5
          OВ L 209, 2.8.1997 г., стр. 6.
   6
          OВ L 145, 10.6.2009 г., стр. 1.
BG                                                7                                     BG
 ---pagebreak---        възстановяване на стабилното състояние на бюджета, като в същото време се
       отчита икономическата ситуация.
   (5) Член 126, параграф 5 от Договора изисква Комисията да изпрати становище до
       Съвета, ако Комисията счита, че съществува или може да възникне прекомерен
       дефицит в дадена държава-членка. Като взе предвид доклада си в съответствие с
       член 126, параграф 3 от Договора и становището на Икономическия и финансов
       комитет в съответствие с член 126, параграф 4, Комисията заключи, че в Дания
       съществува прекомерен дефицит. В тази връзка на [15 юни 2010 г.] Комисията
       изпрати становище до Съвета по отношение на Дания7.
   (6) В член 126, параграф 6 от Договора се предвижда, че Съветът разглежда всички
       съображения, които заинтересованата държава-членка желае да представи,
       преди да реши след цялостна оценка дали е налице прекомерен дефицит. В
       случая с Дания цялостната оценка води до следните заключения.
   (7) Съгласно данните, предоставени през април 2010 г. от датските власти,
       дефицитът на консолидирания държавен бюджет на Дания се очаква да достигне
       5,4 % от БВП през 2010 г., надвишавайки по този начин референтната стойност
       от 3 % от БВП. Планираният дефицит не е близо до референтната стойност от
       3 % от БВП, но планираното превишение на референтната стойност може да се
       определи като извънредно по смисъла на Договора и на Пакта за стабилност и
       растеж. По-специално то е вследствие от силен спад в икономиката по смисъла
       на Договора и Пакта за стабилност и растеж. Според прогнозите на службите на
       Комисията от пролетта на 2010 г. реалният БВП на Дания е спаднал със 4,9 %
       през 2009 г. и се предвижда да се възстанови на равнище 1,6 % през 2010 г.
       Дефицитът през 2010 г. се дължи както на забавянето на икономическия растеж,
       така и на мерките за стимулиране на икономиката, предприети от датските
       власти в съответствие с ЕПИВ. Планираното превишение на референтната
       стойност обаче не може да се счита за временно. Според прогнозите на службите
       на Комисията от пролетта на 2010 г. дефицитът ще спадне на 4,9 % oт БВП през
       2011 г., при условие че политиката остане непроменена8. Заложеният в Договора
       критерий за дефицита не е изпълнен.
   (8) Според данните, предоставени от датските власти през април 2010 г.,
       консолидираният брутен държавен дълг остава под референтната стойност от
       60 % от БВП, като за 2010 г. е в размер на 45,1 % от БВП. В прогнозата на
       службите на Комисията от пролетта на 2010 г. се предвижда съотношението на
       дълга да бъде в размер на 46 % oт БВП през 2010 г. и да нарасне на 49,5 % oт
       БВП през 2011 г., но да остане под референтната стойност от 60 % от БВП.
       Заложеният в Договора критерий за дълга е изпълнен.
   (9) Съгласно член 2, параграф 4 от Регламент (ЕО) № 1467/97 на Съвета „значимите
       фактори“ могат да бъдат взети предвид при етапите, водещи до вземане на
       решение на Съвета за наличието на прекомерен дефицит в съответствие с
       член 126, параграф 6, само ако е изпълнено двойното условие — дефицитът да
   7
       Всички документи, свързани с ППД за Дания, могат да бъдат намерени на следния уебсайт:
       http://ec.europa.eu/economy_finance/sgp/deficit/countries/index_en.htm.
   8
       В прогнозата, основаваща се на допускането, че политиката ще остане непроменена, се отчита
       (частичното) оттегляне на мерките с извънреден характер, свързани с кризата.
BG                                                  8                                             BG
 ---pagebreak---          бъде близо до референтната стойност и превишението над референтната
         стойност да е временно. В случая с Дания двойното условие не е изпълнено.
         Следователно значимите фактори не са взети предвид при етапите, водещи до
         настоящото решение,
   ПРИЕ НАСТОЯЩОТО РЕШЕНИЕ:
                                          Член 1
   От цялостната оценка следва, че в Дания е налице прекомерен дефицит.
                                          Член 2
   Адресат на настоящото решение е Кралство Дания.
   Съставено в Брюксел на
                                           За Съвета
                                           Председател
                                           […]
BG                                           9                                     BG